ນັກໂທດຍິງອັງກິດ ທີ່ລັກລອບຂົນສົ່ງຢາເສບຕິດຖືກສົ່ງຕົວໄປ ຮັບໂທດທີ່ປະເທດຂອງຕົນ
ນັກໂທດຍິງອັງກິດ ທີ່ລັກລອບຂົນສົ່ງຢາເສບຕິດ ຖືກສົ່ງຕົວໄປຮັບໂທດ ທີ່ອັງກິດ
ທາງການ ສປປ ລາວ ແລະ ອັງກິດໄດ້ເລີ້ມປະຕິບັດຕາມສົນທິສັນຍາວ່າດ້ວຍ ການໂອນຕົວນັກໂທດ ລະວາງກັນແລ້ວ ຊຶ່ງເຮັດໃຫ້ທາງການລາວໂອນນາງ SamanthaOrobator ໃຫ້ແກ່ທາງ ການອັງກິດເພື່ອນຳຕົວໄປ ຮັບໂທດຢູ່ປະເທດອັງກິດ ໄດ້ໃນຂັ້ນຕໍ່ໄປ ທາງການລາວໄດ້ໂອນຕົວ ນາງ SamanthaOrobatorນັກໂທດອັງກິດ ໃນຄະດີຄວາມ ຜິດກ່ຽວກັບຢາເສບຕິດ ໄວ 20ປີ ໃຫ້ແກ່ທາງການອັງກິດໂດຍໄດ້ຈັດພິທີສົ່ງມອບຕົວນັກໂທດດັ່ງກ່າວ ຢ່າງເປັນ ທາງການ ຢູ່ສະໜາມບິນວັດໄຕ ໃນຕອນແລງຂອງວັນທີ 6 ສິງຫາ ທີ່ຜ່ານມານີ້ ການສົ່ງມອບຕົວນັກໂທດໃນຄັ້ງນີ້ ກໍເປັນການຈັດຕັ້ງປະຕິບັດຕາມສົນທິສັນຍາ ວ່າດ້ວຍ ການໂອນຕົວ ຜູ້ຖືກຕັດສິດລົງໂທດລະຫວ່າງລາວກັບອັງກິດ ຊຶ່ງລັດຖະມົນຕີການຕ່າງປະເທດຂອງທັງສອງຝ່າຍ ໄດ້ລົງນາມຮ່ວມກັນຢ່າງເປັນທາງການ ເມື່ອວັນທີ 7 ພຶດ ສະພາ ທີ່ຜ່ານມາຢູ່ກຸງລອນດອນ ແລະ ຢູ່ຕໍ່ມາໃນວັນທີ 28 ກໍລະກົດນັ້ນ ທາງການ ທັງສອງຝ່າຍ ກໍໄດ້ລົງນາມຮ່ວມກັນໃນບົດບັນທຶກວ່າດ້ວຍການຈັດຕັ້ງປະຕິບັດຕາມສັນ ຍາວ່າດ້ວຍ ການໂອນຕົວນັກໂທດດັ່ງກ່າວ ຊຶ່ງກໍ່ໄດ້ເປັນຜົນເຮັດໃຫ້ ການ ໂອນຕົວຫລື ສົ່ງມອບຕົວ ນັກໂທດສາມາດປະຕິບັດໄດ້ໃນຄັ້ງດັ່ງກ່າວນີ້ ສ່ວນທາງການອັງກິດນັ້ນກໍໄດ້ຢືນຢັນວ່າ ການຮັບໂອນຕົວ ນັກໂທດໃນຄັ້ງນີ້ກໍຖືເປັນ ການ ນຳເອົາຕົວນັກໂທດ ໄປຮັບການລົງໂທດຕໍ່ຢູ່ໃນປະເທດອັງກິດຊຶ່ງເປັນພູມລຳ ເນົາຂອງນາງSamanthaຕໍ່ໄປ ສໍາລັບ ດ້ານທາງການຝ່າຍລາວນັ້ນ ກໍຖືວ່າການປະຕິບັດດັ່ງກ່າວນີ້ນອກຈາກຈະເປັນໄປ ເພື່ອການຮັກສາໄວ້ ໃນຄວາມສຳພັນອັນດີ ລະຫວ່າງລາວກັບອັງກິດແລ້ວ ກໍຍັງນັບວ່າເປັນການປະຕິບັດຕາມ ຫລັກການເພື່ອມະນຸດສະທຳອີກດ້ວຍ ດັ່ງທີ່ທ່ານ ທອງລຸນສີສຸລິດ, ລັດຖະມົນຕີວ່າການຕ່າງປະເທດຂອງລາວ ຊຶ່ງເປັນຜູ້ຕາງໜ້າລັດຖະບານລາວ ໃນການ ລົງນາມໃນສົນທິສັນຍາວ່າດ້ວຍການໂອນຕົວນັກໂທດຮ່ວມກັນກັບ ທ່ານ David Miliban ລັດຖະມົນຕີວ່າການຕ່າງປະເທດຂອງຂອງອັງກິດໃນໄລຍະທີ່ ຜ່ານມາ ນັ້ນ ໄດ້ຖະແຫລງ ຊີ້ແຈງໃນຕອນນຶ່ງວ່າ: ນາງSamanthaOrobatorເປັນພົນລະເມືອງຂອງອັງກິດ ຖືກສານປະຊາຊົນລາວ ໃນນະຄອງຫຼວງວຽງຈັນຕັດສິນຈຳຄຸກຕະຫຼອດຊີວິດ ເມື່ອເດືອນ ມີຖຸນາທີ່ຜ່ານມາ ດ້ວຍຄວາມຜິດ ໃນຖານພະຍາຍາມລັກລອບຂົນຢາເສບຕິດປະເພດເຮໂຣອີນນ້ຳໜັກ680 ກຣາມ ຈາກລາວໄປຍັງຕ່າງປະເທດ ຊຶ່ງກໍ່ຖືກທາງການລາວຈັບກຸມຕົວໄດ້ເມື່ອ ເດືອນ ສິງຫາ ປີກາຍ ໃນຂະນະຜູ້ກ່ຽວກຳລັງພະຍາຍາມທີ່ຈະລັກລອບຂົນຢາເສບຕິດດັ່ງກ່າວ ອອກຈາກສະຫນາມບິນວັດໄຕ ທັງນີ້ໂດຍຕາມກົດໝາຍອາດຍາຂອງລາວແລ້ວ ຜູ້ກ່ຽວຈະຕ້ອງໄດ້ຮັບໂທດເຖິງຂັ້ນປະ ຫານຊີວິດ ຫາກແຕ່ວ່າ ເນື່ອງຈາກວ່າຜູ້ກ່ຽວເປັນຜູ້ຍິງທີ່ກຳລັງຖືພາຢູ່ນັ້ນຈຶ່ງໄດ້ຮັບ ການຍົກເວັ້ນໂທດປະຫານຊີວິດ ແລະກໍໄດ້ຖືກຫລຸດໂທດລົງມາເປັນການຈຳ ຄຸກຕະຫຼອດຊີວິດແທນ ແຕ່ຢ່າງໃດກໍຕາມສິ່ງທີ່ກະແສສັງຄົນທີ່ໄດ້ມີການວິພາກວິຈານເຖິງກໍລະນີດັງກ່າວນີ້ ຢ່າງກວ້າງຂວ້າງທີ່ສຸດນັ້ນກໍຄືສາເຫດທີ່ເຮັດໃຫ້ນາງ Samantha ສາມາດຖືພາໄດ້ ໃນຂະນະທີ່ຕົວນາງຖືກຄວບຄຸມຕົວຢູ່ໃນຄຸກເນື່ອງຈາກບາງຫາງສຽງກໍເຊື່ອວ່າເປັນຍ້ອນ ນາງຖືກຂົ່ມຂືນ ຫາກແຕ່ວ່າຈາກການສືບສວນຂອງທາງການລາວໃນໄລຍະທີ່ຜ່ານມາ ກໍສະຫຼຸບໄດ້ສຳນວນວ່ານາງSamantha ໄດ້ເຮັດໃຫ້ນາງຖືພາໄດ້ດ້ວຍຕົວເອງຊຶ່ງກໍ ຄືການສີດເອົານ້ຳອາສຸຈິທີ່ໄດ້ຮັບຈາກນັກໂທດເພດດ ຊາຍເຂົ້າໄປໃນຊ່ອງຄອດຂອງຕົວວ ນາງເອງ ແລະ ສາເຫດທີ່ເຮັດໃຫ້ນາງSamantha ສາມາດກະທຳການ ດັ່ງກ່າວ ນັ້ນໄດ້ດ້ວຍຕົວເອງນັ້ນກໍຍ້ອນວ່ານາງເຄີຍເປັນນັກສຶກສາແພດຢູ່ປະເທດອັງກິດມາ ກ່ອນນັ້ນເອງ ມາຮອດປັດຈຸບັນນີ້ກໍປະກົດວ່ານາງSamantha ຖືພາໄດ້ຫລາຍກວ່າ 7 ເດືອນແລ້ວ ແລະ ກໍຄາດວ່ານາງຈະຄອດລຸກອອກມາພາຍໃນເດືອນກັນຍາ ທີ່ຈະມາເຖິງນີ້